Klokken cirka 15.30 torsdag eftermiddag måtte Frederikshavn Kommunes beredskab rykke ud til en mindre brand i en lejlighed på det socialpsykiatriske bosted Mariested i Sæby. Det fortæller Nordjyllands Politi. Det er endnu uvist, hvordan branden startede, men den blev hurtigt slukket. En person på stedet måtte køres til observation for røgforgiftning på sygehuset. Der blev i første omgang sendes to ambulancer til stedet, da man frygtede, at der var flere, der skulle køres på sygehuset.
En person på bostedet Mariested i Sæby måtte køres til observation for røgforgiftning efter en mindre brand torsdag eftermiddag.